ODGOVORNOST ZA PONAŠANJE

Cilj radionice: uočiti da svatko snosi odgovornost za svoje postupke, osvijestiti kako uvijek imamo mogućnost izbora, povezati kako odgovornost za ponašanje rezultira dobrim i lošim postupcima, usvojiti razliku između odgovornosti i krivice

Vrijeme: 45 minuta

Uzrast: 3 . i 4. razred

Dimenzije GOO:

1. Ljudsko - pravna dimenzija

-opisuje razred i školu kao zajednicu učenika, školskih djelatnika i roditelja, koja

djeluje po određenim pravilima kojima se štiti dobrobit svih

-uspoređuje svoja prava i prava drugih, prepoznaje situacije u kojima je ravnopravan

član razrednog odjela

-razumije i poštuje druge učenike te tako pridonosi razvoju razredne zajednice kao

cjeline

- preuzima odgovornost za svoje postupke

1. Društvena dimenzija

-razmatra prihvatljiva i neprihvatljiva ponašanja

-razlikuje poželjne od nepoželjnih oblika verbalne i neverbalne komunikacije u

razredu, školi

-analizira najčešće oblike nesporazuma ili sukoba u razredu i školi

-poštuje i podupire druge učenike te tako pridonosi razvoju zajednice kao cjeline

1. Međukulturna dimenzija

-shvaća da razlike obogaćuju razrednu zajednicu

-razumije i poštuje druge učenike te tako pridonosi razvoju razredne zajednice kao cjeline

Potreban pribor : listić sa zadatcima, dvije različite bojice, škare i ljepilo, 5 papira A₃

Provođenje radionice:

1. Učenicima dijelim radni listić s uputom da pažljivo pročitaju svaku od 5 tvrdnji i odrede koliko je odgovoran Ivan, a koliko Petar – odgovornost određuju bojanjem polja ispod pitanja ( uvijek moraju biti obojana sva polja , ima ih 10 i čine 100 % odgovornosti )
2. Učenici izrezuju svoje obojane trakice i lijepe na papire A₃ koji se nalaze na ploči i označeni su brojevima od 1 do 5
3. Učenici pojedinačno obrazlažu svaki svoj odabir odgvovornosti kod svake od 5 navedenih situacija
4. Učiteljica lijepi svoje trake s bojama – na svaki papir istu traku koja prikazuje da je svaki put svaki od dječaka 100% odgovoran za svoj postupak
5. Razgovorom analiziramo što misle o takvoj ogovornosti, postoje li dobre i loše osobe ili su to samo dobri i loši postupci i reakcije na ponašanje drugih

 Autor radionice:

 Jadranka Cesarec

Listić

1. Odmor je. Petar sjedi u svojoj klupi i čita. Dolazi Ivan i lupi ga po potiljku. Petar podigne glavu, a Ivan ga povuče za nos.

**? Koliko je odgovoran Ivan, a koliko Petar?**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **1.** |  |  |  |  |  |  |  |  |  |  |

2. Odmor je. Petar sjedi u svojoj klupi s nogama u prolazu i čita. Dolazi Ivan i pita Petra “Što držiš noge vani?” i ne sačekavši odgovor lupi ga po glavi i povuče za nos.

**? Koliko je odgovoran Ivan, a koliko Petar?**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **2.** |  |  |  |  |  |  |  |  |  |  |

3. Odmor je. Petar sjedi u svojoj klupi s nogama u prolazu i čita. Dolazi Ivan i kaže mu “Spremi noge!” Petar odgovara “Neću!” i na to ga Ivan lupi po glavi i povuče za nos.

**? Koliko je odgovoran Ivan, a koliko Petar?**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **3.** |  |  |  |  |  |  |  |  |  |  |

4. Odmor je. Petar sjedi u svojoj klupi s nogama u prolazu i čita. Dolazi Ivan i kaže mu “Makni noge!” Petar odgovara “Neću!”. “E, neću ja preskakat’ tvoje noge”, kaže Ivan. “E, bogme hoćeš”, odvrati Petar. Na to ga Ivan lupi po glavi i povuče ga za nos.

**? Koliko je odgovoran Ivan, a koliko Petar?**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **4.** |  |  |  |  |  |  |  |  |  |  |

5. Odmor je. Petar sjedi u svojoj klupi s nogama u prolazu i čita. Dolazi Ivan i kaže mu “Makni noge!”. Na to Petar digne noge i prepriječi put Ivanu. Ivan se razljuti, lupi Petra po glavi i povuče ga za nos.

**? Koliko je odgovoran Ivan, a koliko Petar?**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **5.** |  |  |  |  |  |  |  |  |  |  |